Orientgeitvikke

Orientgeitvikke (Galega orientalis) er en flerårig urt i erteblomstfamilien.

Den har en nesten buskaktig vekst med rikt forgrenete stengler og kan bli 40–100 cm høy. Både stengelen og bladene er glatte. Bladene er ulikefinnete med småblad som er smalt eggformede og tilspissede. Akselbladene er bredt eggformede og grønne. Blomsterstanden er en langstilket, opprett klase fra bladhjørnene med kjertelhår. Blomstene er blåfiolette. Blomstringstida er i juni–juli. Belgen er hengende og brun.

Arten er naturlig utbredt i Kaukasia. Den er dyrket som fôrplante og grønngjødsel andre steder og er ofte forvillet. I Norge er den funnet noen ganger i Trøndelag og på Østlandet. I Fremmedartslista er den kategorisert som lav risiko på grunn av begrenset invasjonspotensial og ingen kjent økologisk effekt.

Referanser

Eksterne lenker 
 

Erteblomstfamilien